Giovanni Boldini
Store norske leksikon,Kunst og estetikk,Bildende kunst,Kunsthistorie,Postimpresjonisme, symbolisme og art nouveau
Giovanni Boldini var en italiensk maler. Han studerte i Firenze og London og bosatte seg i 1872 i Paris, hvor han ble en populær portrettmaler, særlig kjent for sine bilder av rike, ofte adelige belle époque-kvinner. Han var også kjent for sine portretter av komponisten Giuseppe Verdi og maleren James McNeill Whistler.
Mange av bildene hans fra slutten av 1800-tallet er karakteristiske for tidens etablerte, fin de siècle-kunst; minutiøst utpenslede ansikter med god portrettlikhet og billedpartier med raske, drivende penselstrøk. I nyere kunstforskning er bildene hans fra 1870- og 1880-årene også sett på som forløpere for futurismen, på grunn av hans avanserte bevegelsesstudier. I Ferrara er det et eget Giovanni Boldini-museum. Les mer i Store norske leksikon kunst i Italia fram til 1900